**Tárgy: Tájékoztatás a KEHOP-5.2.9.-17**

**kódszámú pályázati lehetőségről**

**E L Ő T E R J E S Z T É S**

**Csemő Község Képviselőtestületének**

**2017. április 6-án tartandó RENDKÍVÜLI ülésére**

**Tisztelt Képviselő-testület!**

Nemzeti Fejlesztési Minisztérium Környezeti és Energiahatékonysági Operatív Programok Irányító Hatósága KEHOP-5.2.9 azonosítószámmal rendelkező „Pályázatos épületenergetikai felhívás a közép-magyarországi régió települési önkormányzatai számára” pályázati kiírás keretében lehetőség nyílik arra, hogy Csemő Község Önkormányzata pályázatot nyújtson be a tulajdonában vagy vagyonkezelésében álló intézmények épületeinek hőtechnikai adottságainak javítására, valamint a megújuló energiaforrás hasznosítása céljából napelemek beépítésére.

A pályázati kiírás alapján egy önkormányzat kizárólag egy pályázatot nyújthat be. *A pályázat keretében a minimális igényelhető támogatás bruttó 50, míg a maximálisan elnyerhető támogatás bruttó 250 millió forint, a támogatás intenzitása 100 százalék.*

Tekintettel arra, hogy az adósságmentes pályázatokban az önkormányzat a hivatal, az orvosi rendelők és az óvoda is átesett korszerűsítésen, így a Csemő Ladányi Mihály Általános Iskola energetikai korszerűsítésére szeretnénk pályázni az alábbi műszaki tartalommal:   
- teljes külső nyílászáró csere

- minden külső homlokzat szigetelése

- napelem telepítése

**A pályázat tevékenységei:**

1. Projekt-előkészítés (Energetikai tanúsítványok, tervek, költségvetések, műszaki dokumentációk,  elkészítése, közbeszerzési eljárás lebonyolítása)
2. Megvalósítás

3.   Szakmai célt szolgáló tevékenységek

I. Az épületek hőtechnikai adottságainak javítása a 7/2006. (V. 24.) TNM rendelet 5.

sz. mellékletének 1. táblázatában felsorolt épülethatároló szerkezetek fejlesztésével.

II. Napelemek alkalmazása hálózati, vagy autonóm (hálózatra nem kapcsolódó)

villamosenergia-termelés céljából, kizárólag a fejlesztésben érintett épület

villamosenergia-ellátásához.

 III. Járulékos feladatok (beleértve projekt menedzsmentet, mérnöki feladatokat, a

tájékoztatás és nyilvánosság biztosításának kötelező tevékenységét is)

**A pályázaton való részvétel feltétele**

A pályázathoz lebonyolított közbeszerzési eljárás eredményeképpen **aláírt feltételes kivitelezési vállalkozási szerződés** kell!

**Teendők:**

Projekt előkészítést végző tervező/mérnök/energetikus kiválasztása, megbízása (3 ajánlat alapján).

Közbeszerzést bonyolító FAKSZ kiválasztása, megbízása (3 ajánlat alapján).

Műszaki ellenőr kiválasztása (3 ajánlat alapján).

Az épületenergetikai tanúsítványok elkészíttetése.

Kiviteli tervek elkészíttetése, árazott és árazatlan tervezői költségvetések elkészítése.

Közbeszerzési műszaki dokumentáció elkészítése.

A kivitelezőt kiválasztó feltételes közbeszerzési eljárás megindítása, lebonyolítása.

A közbeszerzés eredményeképpen a nyertes ajánlattevővel a feltételes kivitelezési vállalkozási szerződés aláírása.

A pályázat elkészítése és benyújtása.

A pályázati projekt előkészítésének megkezdéséhez kérem a támogatásukat és a határozati javaslat jóváhagyását.

Csemő, 2017. április 03.

Dr. Lakos Roland

polgármester

**Határozati javaslat**

**…/2017. (IV.06.) sz. határozat**

**Csemő község Önkormányzata támogatási kérelmet kíván benyújtani a KEHOP-5.2.9 azonosítószámmal rendelkező „Pályázatos épületenergetikai felhívás a közép-magyarországi régió települési önkormányzatai számára” című felhívásra.**

**Az Önkormányzat a pályázati projekt előkészítése tárgyában felmerülő költséget megvalósításához szükséges saját forrás összegét 2017. évi költségvetése tartalékából biztosítja.**

**A Képviselő testület felhatalmazza a polgármestert a pályázat előkészítéséhez szükséges feladatok ellátására, a támogatási kérelemhez szükséges nyilatkozatok megtételére, a támogatási kérelem határidőben történő benyújtására.**

**Határidő: 2017. május 5.**

**Felelős: Dr. Lakos Roland Polgármester**