**Tárgy: Csemő község Önkormányzata támogatási kérelmének benyújtása a VP6-7.2.1.4-17 kódszámú pályázatra.**

**E L Ő T E R J E S Z T É S**

**Csemő Község Képviselőtestületének**

**2017. április 6-án tartandó RENDKÍVÜLI ülésére**

**Tisztelt Képviselő-testület!**

2016. decemberében jelent meg Magyarország Kormányának felhívása a vidéki térségek kisméretű infrastruktúrájának és alapvető szolgáltatásainak fejlesztésére, **VP6-7.2.1.4-17**kódszámon, *„Tanyák háztartási léptékű villamos energia és vízellátás, valamint szennyvízkezelési fejlesztései”* címmel.

A támogatási kérelem két célterületre nyújtható be:

1. célterület: tanyák háztartási léptékű villamos energia és vízellátás, valamint szennyvízkezelési fejlesztései **természetes személyek** számára;

2. célterület: tanyák háztartási léptékű villamos energia és vízellátás, valamint szennyvízkezelési fejlesztései a 2011. évi CLXXXIX. törvény szerinti **települési önkormányzatok** számára.

A felhívás alapján a támogatási kérelemben **a természetes személyek maximum 55%,** **Csemő Község Önkormányzata maximum 85% támogatásra jogosult**. Lehetőséget kívánunk adni a csemői tanyatulajdonosoknak a magasabb támogatás elérésére azzal, hogy az önkormányzat pályázik, majd a nyertes pályázat esetén összefogja és irányítja a beruházásokat.

A Csemői Hírmondóban és a honlapon tájékoztattuk a lakosságot a lehetőségről, a projektmenedzser az elmúlt hetekben pedig részletekre kiterjedően személyesen tájékoztatott minden érdeklődőt a feltételekről és a teendőkről.

A pályázaton való részvételre három tanyatulajdonos nyújtott be kérelmet:

1.: Támadi Ferenc, 2713, Csemő Külterület, Mikebudai u. 20., Hrsz.: 0268/5

2.: Molnár István, 2713 Csemő, Ugyeri Kökény dűlő 3., Hrsz.: 0272/5

3.: Horti Pálné, 2713 Csemő, Mikebudai út 17. Hrsz.: 0268/6

A beruházások finanszírozási adatai:

|  |  |
| --- | --- |
| **2. célterület: tanyák háztartási léptékű villamos energia és vízellátás, valamint szennyvízkezelési fejlesztései** | |
| Támadi Ferenc beruházásának bruttó költsége: | 1.113.354 Ft |
| Molnár István beruházásának bruttó költsége: | 3.017.520 Ft |
| Horti Ágnes beruházásának bruttó költsége: | 5.419.270 Ft |
| A műszaki ellenőr tervezett költsége (max. 1,0%): | 95 250 Ft |
| A projektmenedzser tervezett költsége (max. 2,5%): | 228 600 Ft |
| A projekt bruttó összköltsége: | 9 873 994 Ft |
| Igényelt támogatás (max. 85%) | 8 392 895 Ft |
| Biztosítandó saját forrás (15%) | 1 481 099 Ft |
|  |  |

A projektek megvalósítására a tanyatulajdonosokkal egyenként megállapodásokat kötünk, amelyben vállalják azt, hogy a megvalósításhoz szükséges önerő rendelkezésükre fog állni és – a pályázat nyertessége esetén – az önkormányzat részére megfizetik.

Nyertes pályázat esetén az önkormányzat a beruházások minőségének ellenőrzésére műszaki ellenőrt, az elszámolások és beszámolók szakszerűségének biztosítására projektmenedzsert bíz meg.

A javasolt pályázati projekt támogatási kérelmének benyújtásához kérem a támogatásukat és a határozati javaslat jóváhagyását.

Csemő, 2017. április 03.

Dr. Lakos Roland

polgármester

**Határozati javaslat**

…/2017. (IV.06.) sz. határozat

**Csemő község Önkormányzatának Képviselő testülete úgy határozott, hogy támogatási kérelmet nyújt be a VP6-7.2.1.4-17 kódszámú, *„Tanyák háztartási léptékű villamos energia és vízellátás, valamint szennyvízkezelési fejlesztései”* című felhívás 2. célterületére.**

**A tanyatulajdonosok neve és a megvalósítási helyszínei:**

**1.: Támadi Ferenc, 2713, Csemő Külterület, Mikebudai u. 20., Hrsz.: 0268/5**

**2.: Molnár István, 2713 Csemő, Ugyeri Kökény dűlő 3., Hrsz.: 0272/5**

**3.: Horti Pálné, 2713 Csemő, Mikebudai út 17. Hrsz.: 0268/6**

**A beruházások finanszírozási adatai:**

|  |  |
| --- | --- |
| **2. célterület: tanyák háztartási léptékű villamos energia és vízellátás, valamint szennyvízkezelési fejlesztései** | |
| **Támadi Ferenc beruházásának bruttó költsége:** | **1.113.354 Ft** |
| **Molnár István beruházásának bruttó költsége:** | **3.017.520 Ft** |
| **Horti Ágnes beruházásának bruttó költsége:** | **5.419.270 Ft** |
| **A műszaki ellenőr tervezett költsége (max. 1,0%):** | **95 250 Ft** |
| **A projektmenedzser tervezett költsége (max. 2,5%):** | **228 600 Ft** |
| **A projekt bruttó összköltsége:** | **9 873 994 Ft** |
| **Igényelt támogatás (max. 85%)** | **8 392 895 Ft** |
| **Biztosítandó saját forrás (15%)** | **1 481 099 Ft** |
|  |  |

**Az Önkormányzat a pályázati projekt megvalósításához szükséges saját forrás összegét, 1 481 099 Ft-ot a 2017. évi költségvetése tartalékából biztosítja. A Képviselő testület felkéri a Jegyzőt, hogy az összeget a 2017. évi költségvetésében a beruházások között szerepeltesse.**

**A Képviselő testület felhatalmazza a polgármestert a pályázat előkészítéséhez szükséges feladatok ellátására, a Tanyatulajdonosokkal a VP6-7.2.1.4-17 Felhívásban előírt tartalmú megállapodások aláírására, a támogatási kérelemhez szükséges nyilatkozatok megtételére, a támogatási kérelem határidőben történő benyújtására.**

**Határidő: 2017. április 10.**

**Felelős: Dr. Lakos Roland Polgármester**