**Előterjesztés**

**Csemő Község Önkormányzata Képviselő-testületének 2017. április 6-án**

**tartandó rendkívüli ülésére**

Tisztelt Képviselő-testület!

A Ceglédi Tankerületi Központ 2017. májusában intézményátszervezést hajt végre. Mint a Csemői Ladányi Mihály Általános Iskola fenntartója az intézménnyel folytatott előzetes egyeztetések alapján az alábbi átszervezési javaslatot fogalmazta meg:

1. Kiválás: a Csemői Ladányi Mihály Általános Iskolából kiválik a Nyársapáti Tagintézménye.
2. Önálló intézmény létrehozása: a Csemői Ladányi Mihály Általános Iskola Nyársapáti Tagintézménye a kiválást követően önálló általános iskolaként működik tovább. Új elnevezése: Nyársapáti Mátyás Király Általános Iskola.

A tankerületi központ a nemzeti köznevelésről szóló 2011. évi CXC. törvény 83. §. (3) bekezdése alapján kereste meg véleménykérés céljából az Önkormányzatot, mint a vagyonkezelésben levő ingatlan tulajdonosát a véleményének, döntésének kialakításához.

A fentiek miatt kérem az alábbi határozati javaslat elfogadását:

**…………../2017. (04. 06.) határozat**

Csemő Község Önkormányzatának Képviselő-testülete

a Ceglédi Tankerületi Központ intézményátszervezési

javaslatával egyetért. Elfogadja, hogy a Csemői Ladányi

Mihály Általános Iskolából a Nyársapáti Tagintézmény

kiváljon és önálló általános iskolaként működjön tovább.

A döntés közlésével megbízza a polgármestert.

Határidő: azonnal.

Felelős: polgármester.

Csemő, 2017. április 03.

Dr. Lakos Roland

polgármester

